E miz Gwengolo diwezhañ zeus bet digoret ur c'hlas-mamm divyezhek e skol bublik Lestonan e-barzh an Erge Vras. Annaïg Cousin zo skolaerez eno. Ober a ra skol en div yezh abaoe dek vloaz so. Entanet eo o komz diouzh he micher.    "J'ai fini ! eme Yann, pemp bloaz.  peus ket ! petra ' vank? eme Annaïg, ar skolaerez.  Liv ! eme ur bugel all.  Brezhoneg pe c'halleg, ne ra forzh ar vugale diouzh ar yezh a reont ganti evitoare. Ar pezh a gont eo lavaret e soñj. M'o devez plijadur oc'h ober traoù e brezhoneg  e-barzh ar c'hlas, e plijo dezho ar brezhoneg eme Annaïg. Ar vugale zo staget da gomz brezhoneg en un doare naturel eme c'hoazh, er penn kentañ e kaozeen muioc'h e galleg rak ne gomprenent ket brezhoneg, ha tamm ha tamm em eus graet muioc'h muiañ gant ar brezhoneg. Diouzh Annaïg eo aesoc'h d'ar vugale deskiñ yezhoù eget d'ar re vras, ar vugale ne glaskont ket kompren ger ha ger, klask a reont kompren ster ar frazenn. Bremañ ez a Annaïg e brezhoneg dezho da gentañ, ha ma wel ne gomprenont ket e lavar e  galleg ar pezh n'o deus ket komprenet, dav eo reiñ plijadur dezho da gomz brezhoneg, abalamour d'an dra-se e troan e galleg p'o deus poan o kompren.        Ar vugale a gomz diseblant brezhoneg ha galleg, mes gouzout a reont mat avat da betra int bet lakaet e-barzh ur c'hlas divyezhek. Pa oa bet goulennet outo gant o skolaerez e penn-kentañ ar bloavezh daoust ha gouzout a raent perak e oant e-barzh ar c'hlas-se, ha cheñchet klas da lod anezho, a-unvouezh o doa resopontet dezhi : pour  apprendre le breton !. O zud eo o doa goulennet e vefe digoret ur c'hlas divyezhek e skol Lestonan. Diwar 21 bugel er c'hlas n'eus nemet daou anezho a glev brezhoneg er gêr. Ar re all a zo er c'hlas-se abalamour ma ne oar ket o zud brezhoneg justamant. An tadoù hag ar mammoù-se n'int ket bet savet e brezhoneg, goude ma ouie brezhoneg o zud, setu e kav dezho bezañ paseet e-biou un dra-bennak a-bouez. Lakaet o deus o bugale e-barzh ur c'hlas brezhoneg mes ne gontont ket warno da zeskiñ brezhoneg en o flas avat :  al lodenn vrasañ anezho a zesk brezhoneg ivez e-barzh kentelioù noz. Laouen int o klevet o bugale o komz e brezhoneg, broudañ a reont anezho da gomz brezhoneg eme Annaïg. Ar re-gozh o deus plijadur klask lenn ha kaozeal brezhoneg gant o bugale vihan ivez eme c'hoazh. Brezhoneg zo e-maez ar skol, e-barzh ar c'hlas divyezhek, mes bez' ez eus ivez e-barzh klasoù all ar skol. Evit ma ne vije ket a zisparti etre ar vugale e-barzh ar skol o deus divizet an holl skolaerien kinnig un hanter eurvezh tañva  brezhoneg bep sizhun d'an holl vugale a zo e skol Lestonan. Dont a ra un animatour deus ar gevredigezh Mervent da ginnig an hanter-eurvezh brezhoneg-se, lec'h ma vez desket c'hoari ha kanañ e brezhoneg. A-benn bloaz e vo digoret ur c'hlas divyezhek ouzhpenn e skol Lestonan emichañs. En oad e vo ar re vrasañ da zeskiñ lenn ha skrivañ, ar pezh a raint e galleg da gentañ, mes ne vint ket pell d'hen ober e brezhoneg goude.    Ensellerezh Akademikel Penn-ar-Bed / Inspection Académique du Finistère  1, boulevard du Finistère 29558 Kemper Cedex 9  Pg. 02 98 98 98 98 - Faks 02 98 98 98 00  Ce.ia29@ac-rennes.fr  www.ac-rennes.fr/pedagogie/breton/sombreton.htm    Div Yezh, Association des parents délèves pour lenseignement du breton à lécole publique.  10, rue Abbé Gibert 22110 Rostrenen  Pg. 02 96 29 23 33 - Faks 02 96 29 34 66  div.yezh.breizh@wanadoo.fr  www.bretagnenet.com/div_yezh    "Finistère - Penn-ar-Bed" - N°81 - Fév. 2003